18.

După articolul 56c se introduce secțiunea 16 având următorul text: „Secțiunea 16 Ajutoarele implicate în produse financiare sprijinite de Fondul InvestEU Articolul 56d Domeniu de aplicare și condiții comune (1) Prezenta secțiune se aplică ajutoarelor implicate în produse financiare sprijinite de Fondul InvestEU care oferă ajutor partenerilor de implementare, intermediarilor financiari și/sau beneficiarilor finali. (2) Ajutoarele sunt compatibile cu piața internă în sensul articolului 107 alineatul (3) din tratat și sunt exceptate de la obligația de notificare prevăzută la articolul 108 alineatul (3) din tratat, cu condiția să fie îndeplinite cerințele prevăzute în capitolul I, la prezentul articol și la articolul 56e sau 56f. (3) Ajutoarele respectă toate condițiile aplicabile prevăzute în Regulamentul privind [Fondul InvestEU] [referință] și în Orientările pentru investiții din InvestEU [referință]. (4) Pragurile maxime prevăzute la articolele 56e și 56f se aplică finanțării totale restante în măsura în care această finanțare conține ajutor furnizat în cadrul oricărui produs financiar sprijinit de Fondul InvestEU. Pragurile maxime se aplică: (a) pe proiect, în cazul ajutoarelor care intră sub incidența articolului 56e alineatele (2) și (3), alineatul (4) litera (a) punctul (i), alineatele (5) și (6), alineatul (7) literele (a) și (b) și alineatul (8); (b) pe beneficiar final, în cazul ajutoarelor care intră sub incidența articolului 56e alineatul (4) litera (a) punctele (ii) și (iii), alineatul (7) litera (d) și alineatul (9) și a articolului 56f. (5) Nu se acordă ajutoare sub formă de refinanțare a portofoliilor existente ale intermediarilor financiari sau sub formă de garanții asupra acestora. Articolul 56e Condiții pentru ajutoarele implicate în produse financiare sprijinite de Fondul InvestEU (1) Ajutorul acordat beneficiarului final în cadrul unui produs financiar sprijinit de Fondul InvestEU respectă (a) condițiile prevăzute la unul dintre alineatele (2)-(9), iar (b) în cazul în care finanțarea este acordată sub formă de împrumuturi beneficiarului final, acesta are o rată a dobânzii care corespunde, cel puțin, nivelului de bază al ratei de referință aplicabile la data acordării împrumutului. (2) Ajutoarele pentru infrastructurile de conectivitate digitală transeuropene respectă următoarele cerințe: (a) Condiții generale cumulative: (i) proiectul este un proiect de interes comun în domeniul infrastructurii de conectivitate digitală conform Regulamentului (UE) […]/[…] (Regulamentului privind MIE2); (ii) valoarea nominală a finanțării totale acordate oricărui beneficiar final pe proiect în cadrul sprijinului din Fondul InvestEU nu depășește 100 de milioane EUR; (iii) beneficiarul asigură o contribuție financiară de cel puțin 25 % din costurile eligibile, fie din resurse proprii, fie prin finanțare externă, sub o formă care să nu facă obiectul niciunui alt ajutor public financiar. Alternativ, atunci când o astfel de finanțare externă este furnizată prin intermediul unei platforme de investiții care combină diferite surse de finanțare, această condiție este înlocuită de prezența pe o astfel de platformă a investițiilor private la nivel de 30 % din investiții; (iv) sunt eligibile pentru ajutor numai costurile de investiții eligibile în temeiul Regulamentului (UE) […]/[…] (Regulamentului privind MIE2) pentru dezvoltarea infrastructurii; (v) proiectul este selectat în conformitate cu Regulamentul (UE) […]/[…] (Regulamentul privind MIE2): (i) de către un intermediar financiar independent numit de Comisia Europeană pe baza orientărilor stabilite de comun acord în domeniul investițiilor; (ii) de către Comisia Europeană, printr-o procedură de ofertare concurențială, bazată pe criterii clare, transparente și nediscriminatorii sau (iii) de către experți independenți numiți de Comisia Europeană; (vi) proiectul facilitează crearea de capacități de conectivitate care depășesc cerințele aferente oricărei obligații legale existente, cum ar fi cele incluse într-o licență de spectru; (vii) proiectul asigură părții terțe acces cu ridicata deschis, inclusiv degrupare în condiții echitabile, rezonabile și nediscriminatorii, în conformitate cu articolul 52 alineatele (5) și (6); în sensul prezentului articol, un proiect poate oferi o degrupare virtuală echivalentă în locul degrupării fizice în cazul în care produsul de acces virtual este recunoscut ca fiind echivalent cu degruparea fizică de către autoritatea națională de reglementare a unui stat membru sau de către Comisie; (viii) proiectul se încadrează într-una dintre categoriile de proiecte menționate la litera (b) de mai jos și îndeplinește condițiile specifice relevante. (b) Condiții specifice: (i) Următoarele criterii specifice cumulative se aplică investițiilor în rețele capabile să asigure viteze de descărcare și de încărcare simetrice de cel puțin 1 Gbps: — proiectul are drept scop conectarea factorilor socioeconomici, astfel cum sunt definiți la articolul 8 alineatul (3) litera (a) din Regulamentul (UE) […]/[…] (Regulamentul privind MIE2), care sunt întreprinderi publice sau private cărora li s-a încredințat prestarea de servicii de interes economic general în domeniul educației, al serviciilor sociale, inclusiv al sănătății, al administrației publice, al transporturilor, al serviciilor poștale și al culturii, astfel cum se menționează la articolul 106 alineatul (2) din tratat și în conformitate cu Decizia 2012/21/UE a Comisiei sau cu actele juridice ulterioare care au înlocuit această decizie; — proiectul se bazează pe o disfuncționalitate identificată a pieței, verificată prin cartografiere adecvată disponibilă, sau, în cazul în care o astfel de cartografiere nu este disponibilă, printr-o consultare publică; — factorii socioeconomici eligibili pot fi conectați la infrastructura proiectului numai dacă nu au acces la infrastructura existentă sau planificată în mod credibil în următorii trei ani sau în termenul prevăzut pentru intervenția sprijinită planificată, care este capabilă să asigure viteze de descărcare și de încărcare simetrice de cel puțin 200 Mbps sau o viteză de descărcare de cel puțin 500 Mbps; — proiectul demonstrează o schimbare radicală, în sensul că, datorită intervenției subvenționate, (i) se realizează o investiție nouă semnificativă în rețeaua de bandă largă, iar (ii) infrastructura subvenționată aduce noi capacități semnificative pe piață în ceea ce privește disponibilitatea, capacitatea, viteza și concurența serviciilor în bandă largă, în comparație cu infrastructura existentă sau planificată în mod credibil în următorii trei ani sau în termenul prevăzut pentru intervenția sprijinită planificată. Pentru a se considera că un proiect aduce noi investiții semnificative, aceste investiții trebuie să depășească investițiile marginale legate doar de modernizarea componentelor active ale rețelei. În ceea ce privește demonstrarea unor noi capacități semnificative pe piață în ceea ce privește disponibilitatea, capacitatea, viteza și concurența serviciilor în bandă largă, infrastructura subvenționată (i) asigură cel puțin o dublare a vitezelor de descărcare și de încărcare în comparație cu infrastructura existentă și/sau planificată și (ii) este capabilă să asigure viteze de descărcare și de încărcare simetrice de cel puțin 1 Gbps; — nu se acordă ajutoare pentru proiectele care includ zone în care două rețele NGA/NGN există deja sau sunt planificate în mod credibil în următorii trei ani sau în termenul prevăzut pentru intervenția sprijinită planificată sau care includ zone în care cel puțin o rețea de foarte mare capacitate capabilă să asigure viteze de descărcare și încărcare simetrice de cel puțin 1 Gbps există deja sau este planificată în mod credibil în următorii trei ani sau în termenul prevăzut pentru intervenția sprijinită planificată. (ii) Următoarele criterii specifice cumulative se aplică investițiilor transfrontaliere de implementare a coridoarelor 5G de-a lungul rutelor de transport principale: — proiectul asigură o acoperire transfrontalieră neîntreruptă pe un coridor 5G de-a lungul principalelor rute de transport, inclusiv drumuri, căi ferate și căi navigabile interioare, astfel cum este definită în Regulamentul (UE) […]/[…] (Regulamentul privind MIE2); — proiectul constă dintr-un tronson transfrontalier, astfel cum este definit în Regulamentul (UE) […]/[…] (Regulamentul privind MIE2) care (i) implică cel puțin două state membre prin traversarea frontierei între două sau mai multe state membre sau (ii) traversează frontiera unui stat membru și a unei țări din Spațiul Economic European, cel puțin; — proiectul aduce noi investiții semnificative în rețeaua de bandă largă care depășesc investițiile marginale legate doar de modernizarea componentelor active ale rețelei; — proiectul sprijină dezvoltarea de noi infrastructuri pasive numai dacă infrastructura pasivă existentă nu poate fi reutilizată. (iii) Următoarele criterii specifice cumulative se aplică proiectelor de rețele magistrale transfrontaliere care asigură conectivitate de ordinul terabiților între anumite instalații informatice, infrastructuri de calcul de înaltă performanță și infrastructuri de date, astfel cum sunt definite mai jos: — proiectul sprijină conectarea end-to-end nelimitată de minimum 1 Tbps, fie prin conexiune directă, fie prin desfășurarea acelor elemente necesare pentru participarea la o rețea magistrală paneuropeană, a cel puțin două instalații informatice, infrastructuri de calcul de înaltă performanță sau infrastructuri de date (i) care participă la Întreprinderea europeană comună pentru calculul de înaltă performanță instituită în temeiul Regulamentului (UE) 2018/1488 al Consiliului [Regulamentul (UE) 2018/1488 al Consiliului din 28 septembrie 2018 privind instituirea Întreprinderii europene comune pentru calculul european de înaltă performanță ST/10594/2018/INIT, JO L 252, 8.10.2018, pp. 1-34], la infrastructuri de cercetare, inițiative emblematice de cercetare și la misiuni definite în Regulamentul (UE) […]/[…] (Regulamentul Orizont Europa) și în Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (JO L 206, 8.8.2009, p. 1); și (ii) care sunt situate în cel puțin două state membre ale UE sau într-un stat membru al UE și un stat membru al Spațiului european de cercetare; — proiectul asigură o investiție nouă semnificativă în rețeaua de bandă largă care depășește investițiile marginale, cum ar fi investițiile legate de simple actualizări de software sau de licențe; — proiectul este pus în aplicare prin achiziționarea de capacități și/sau de echipamente prin achiziții publice; — proiectul sprijină dezvoltarea de noi infrastructuri pasive numai dacă infrastructura pasivă existentă nu poate fi reutilizată. (iv) Următoarele criterii specifice cumulative se aplică proiectelor de rețele transfrontaliere magistrale care interconectează infrastructuri de cloud: — proiectul interconectează infrastructurile de cloud ale factorilor socioeconomici, astfel cum sunt definiți la articolul 8 alineatul (3) litera (a) din Regulamentul (UE) […]/[…] (Regulamentul privind MIE2), care sunt întreprinderi publice sau private cărora li s-a încredințat prestarea de servicii de interes economic general în domeniul educației, al serviciilor sociale, inclusiv al sănătății, al administrației publice, al transporturilor, al serviciilor poștale și al culturii, astfel cum se menționează la articolul 106 alineatul (2) din tratat și în conformitate cu Decizia 2012/21/UE a Comisiei (*9) sau cu actele juridice ulterioare care au înlocuit această decizie; — proiectul constă în dezvoltarea unor noi rețele magistrale transfrontaliere sau în modernizarea semnificativă a uneia existente care (i) implică cel puțin două state membre prin traversarea frontierei între două sau mai multe state membre sau (ii) traversează frontiera unui stat membru și a unei țări din Spațiul Economic European, cel puțin; — proiectul acoperă cel puțin trei entități dintre factorii socioeconomici eligibili care își desfășoară activitatea în state membre diferite; — proiectul asigură o investiție nouă semnificativă în rețeaua de bandă largă care depășește investițiile marginale, cum ar fi investițiile legate de simple actualizări de software sau de licențe. Proiectul este capabil să asigure viteze de descărcare și de încărcare simetrice de ordinul multiplilor de 10 Gbps cel puțin; — proiectul sprijină dezvoltarea de noi infrastructuri pasive numai dacă infrastructura pasivă existentă nu poate fi reutilizată. (v) Următoarele criterii specifice cumulative se aplică investițiilor în cabluri submarine transfrontaliere: — proiectul constă din tronsoane transfrontaliere, astfel cum sunt definite în Regulamentul (UE) […]/[…] (Regulamentul privind MIE2) care (i) implică cel puțin două state membre prin traversarea frontierei dintre două sau mai multe state membre sau (ii) traversează frontiera a unui stat membru și a unei țări din Spațiul Economic European cel puțin. Alternativ, infrastructura care beneficiază de sprijin este o rețea exclusiv cu ridicata și îmbunătățește conectivitatea regiunilor ultraperiferice sau a teritoriilor de peste mări europene, chiar și în cadrul unui singur stat membru; — ajutoarele nu se acordă pentru proiecte pe rute deservite deja de două infrastructuri magistrale existente sau planificate; — proiectul asigură o investiție nouă semnificativă în rețeaua de bandă largă, prin introducerea unui nou cablu submarin sau a unei conexiuni la un cablu submarin existent, care să abordeze aspecte legate de duplicare și care să depășească investițiile marginale. Proiectul este capabil să asigure viteze de descărcare și de încărcare simetrice de 1 Gbps cel puțin; — proiectul sprijină dezvoltarea de noi infrastructuri pasive numai dacă infrastructura pasivă existentă nu poate fi reutilizată. (3) Ajutoarele pentru producerea de energie și infrastructura energetică respectă următoarele cerințe: (a) se acordă ajutoare numai pentru investiții în infrastructura energetică a gazelor și a energiei electrice care face obiectul accesului terților, reglementării tarifelor și separării în conformitate cu legislația privind piața internă a energiei pentru următoarele categorii de proiecte: (i) în ceea ce privește stocarea energiei, proiectele incluse în lista Uniunii de proiecte de interes comun din anexa VII la Regulamentul (UE) nr. 347/2013 al Parlamentului European și al Consiliului (*9); (ii) în ceea ce privește proiectele de infrastructură energetică, altele decât stocarea: — rețelele inteligente; — proiectele care îndeplinesc oricare dintre criteriile prevăzute la articolul 4 alineatul (1) litera (c) din Regulamentul (UE) nr. 347/2013; — proiectele incluse în lista Uniunii de proiecte de interes comun, din anexa VII la Regulamentul (UE) nr. 347/2013; — proiectele din zone asistate; (b) ajutoarele pentru investiții pentru producerea de energie din surse regenerabile de energie respectă următoarele cerințe: (i) ajutoarele se acordă numai pentru instalațiile noi selectate în mod concurențial, obiectiv și nediscriminatoriu; (ii) nu se acordă ajutoare pentru instalații hidroelectrice care nu respectă condițiile prevăzute în Directiva 2000/60/CE (*10); (iii) în cazul instalațiilor care produc biocombustibili, ajutoarele se acordă numai pentru instalațiile care produc biocombustibili durabili, alții decât cei obținuți din culturi alimentare; (c) valoarea nominală a finanțării totale acordate oricărui beneficiar final pe proiect menționată la litera (a) din prezentul alineat, în cadrul sprijinului din Fondul InvestEU nu depășește 150 de milioane EUR. Valoarea nominală a finanțării totale acordate oricărui beneficiar final pe proiect menționată la litera (b) din prezentul alineat în cadrul sprijinului din Fondul InvestEU nu depășește 75 de milioane EUR. (4) Ajutoarele pentru infrastructurile și activitățile sociale, educaționale și culturale și privind patrimoniul natural respectă următoarele cerințe: (a) valoarea nominală a finanțării totale acordate oricărui beneficiar final în cadrul sprijinului din Fondul InvestEU nu depășește: (i) 100 de milioane EUR pe proiect pentru investiții în infrastructura utilizată pentru prestarea de servicii sociale, pentru educație sau pentru scopuri culturale și pentru activitățile prevăzute la articolul 53 alineatul (2), inclusiv patrimoniul natural; (ii) 30 de milioane EUR pentru activități legate de servicii sociale și culturale; (iii) 5 milioane EUR pentru educație și formare; (b) nu se acordă ajutoare pentru formare în vederea respectării cerințelor obligatorii de formare la nivel național. (5) Ajutoarele pentru transport și pentru infrastructurile de transport respectă următoarele cerințe: (a) se acordă ajutoare pentru infrastructură, cu excepția porturilor, numai pentru următoarele proiecte: (i) proiecte de interes comun, astfel cum sunt definite la articolul 3 litera (a) din Regulamentul (UE) nr. 1315/2013, cu excepția proiectelor privind infrastructura portuară sau aeroportuară; (ii) conexiuni cu noduri urbane ale rețelei transeuropene de transport; (iii) material rulant numai pentru furnizarea de servicii de transport feroviar care nu fac obiectul unui contract de servicii publice în sensul Regulamentului (CE) nr. 1370/2007 (*11), cu condiția ca beneficiarul să fie un nou operator; (iv) transport urban; (v) infrastructură pentru combustibili alternativi sau infrastructură de mobilitate cu emisii zero/scăzute; (b) ajutoarele pentru infrastructura în bandă largă respectă următoarele cerințe: (i) se pot acorda ajutoare numai pentru investițiile în infrastructura de acces și în infrastructura portuară care sunt puse la dispoziția utilizatorilor interesați în mod egal și nediscriminatoriu, în condițiile pieței; (ii) orice contract de concesiune sau de alt tip de încredințare către o parte terță pentru construirea, modernizarea, exploatarea sau închirierea infrastructurii portuare care beneficiază de ajutor se atribuie în mod concurențial, transparent, nediscriminatoriu și necondiționat; (iii) nu se acordă ajutoare pentru investiții în suprastructurile portuare; (c) valoarea nominală a finanțării totale prevăzute la literele (a) sau (b) din prezentul alineat acordate oricărui beneficiar final pe proiect în cadrul sprijinului din Fondul InvestEU nu depășește 150 de milioane EUR. (6) Ajutoarele pentru alte infrastructuri respectă următoarele cerințe: (a) se acordă ajutoare numai pentru următoarele proiecte: (i) investiții în infrastructura de alimentare cu apă și de epurare a apelor uzate pentru publicul larg; (ii) investiții în reciclarea și pregătirea deșeurilor pentru reutilizare în conformitate cu articolul 47 alineatele (1)-(6) din prezentul regulament, în măsura în care acestea vizează gestionarea deșeurilor generate de alte întreprinderi; (iii) investiții în infrastructura de cercetare; (iv) investiții în construcția sau modernizarea instalațiilor clusterelor de inovare; (b) valoarea nominală a finanțării totale acordate oricărui beneficiar final pe proiect în cadrul sprijinului din Fondul InvestEU nu depășește 100 de milioane EUR. (7) Ajutoarele pentru protecția mediului, inclusiv protecția climei, respectă următoarele cerințe: (a) se acordă ajutoare numai pentru următoarele proiecte: (i) investiții care permit întreprinderilor să remedieze sau să prevină deteriorarea mediului fizic (inclusiv schimbările climatice) sau a resurselor naturale de către activitățile proprii ale unui beneficiar, în măsura în care investiția depășește standardele Uniunii pentru protecția mediului sau sporește nivelul de protecție a mediului în absența standardelor Uniunii sau constituie o adaptare timpurie la viitoarele standarde ale Uniunii privind protecția mediului; (ii) măsuri de îmbunătățire a eficienței energetice a unei întreprinderi, în măsura în care îmbunătățirile în materie de eficiență energetică nu sunt realizate pentru a se asigura că întreprinderea respectă standardele Uniunii deja adoptate, chiar dacă acestea nu sunt încă în vigoare; (iii) remedierea siturilor contaminate, în măsura în care nu se identifică nicio persoană juridică sau fizică răspunzătoare pentru daunele aduse mediului, în temeiul legii aplicabile, în conformitate cu principiul «poluatorul plătește», astfel cum este menționat la articolul 45 alineatul (3); (iv) studii de mediu; (v) îmbunătățirea și refacerea biodiversității și a ecosistemelor în cazul în care activitatea respectivă contribuie la protejarea, conservarea sau refacerea biodiversității și la obținerea unei stări bune a ecosistemelor sau la protejarea ecosistemelor care sunt deja în stare bună; (b) în măsura în care măsura de ajutor este legată de măsuri de îmbunătățire a eficienței energetice a clădirilor rezidențiale și a clădirilor destinate unor activități legate de servicii sociale, aceasta poate fi acordată, de asemenea, pentru măsuri care îmbunătățesc simultan eficiența energetică a clădirii rezidențiale și integrează instalațiile care generează energie din surse regenerabile la fața locului pentru clădirea rezidențială vizată de măsura de ajutor pentru eficiență energetică, numai dacă sunt îndeplinite următoarele condiții: (i) instalația integrată de generare a energiei din surse regenerabile la fața locului este legată de producția de energie electrică și/sau termică și aceasta poate fi combinată cu un echipament de depozitare; (ii) producția instalației de generare a energiei din surse regenerabile la fața locului nu depășește cu mai mult de 20 % din cererea totală agregată de consum a locuitorilor clădirii; (iii) capacitatea instalată a instalației de generare a energiei din surse regenerabile nu depășește 500 kW; (iv) beneficiarul final al ajutorului poate fi proprietarul clădirii sau un chiriaș; (c) valoarea nominală a finanțării totale acordate oricărui beneficiar final pe proiect menționată la literele (a) și (b) din prezentul alineat în cadrul sprijinului din Fondul InvestEU nu depășește 50 de milioane EUR; (d) ajutoarele pentru măsurile care îmbunătățesc eficiența energetică a clădirilor pot să fie legate, de asemenea, de facilitarea contractelor de performanță energetică, sub rezerva următoarelor condiții: (i) valoarea nominală a finanțării totale acordate fiecărui beneficiar final în cadrul sprijinului din Fondul InvestEU nu depășește [30] de milioane EUR. (ii) sprijinul ia forma unui împrumut sau a unei garanții; (iii) sprijinul este furnizat IMM-urilor sau întreprinderilor mici cu capitalizare medie; (iv) sprijinul este acordat numai pentru contractele de performanță energetică în sensul articolului 2 alineatul (27) din Directiva 2012/27/UE privind eficiența energetică (*12). (8) Ajutoarele pentru cercetare, dezvoltare, inovare și digitalizare respectă următoarele cerințe: (a) ajutoarele se pot acorda pentru: (i) cercetare fundamentală; (ii) cercetare industrială; (iii) dezvoltare experimentală; (iv) inovare de proces sau organizațională pentru IMM-uri; (v) servicii de consultanță în materie de inovare și servicii de sprijin în domeniul inovării pentru IMM-uri; (vi) digitalizare pentru IMM-uri; (b) pentru proiectele care intră sub incidența prezentului alineat litera (a) punctele (i), (ii) și (iii), valoarea nominală a finanțării totale acordate oricărui beneficiar final pe proiect în cadrul sprijinului din Fondul InvestEU nu depășește 75 de milioane EUR. Pentru proiectele care intră sub incidența prezentului alineat litera (a) punctele (iv), (v) și (vi), valoarea nominală a finanțării totale acordate oricărui beneficiar final pe proiect în cadrul sprijinului din Fondul InvestEU nu depășește [30] de milioane EUR. (9) IMM-urile sau întreprinderile mici cu capitalizare medie pot, pe lângă motivele de compatibilitate prevăzute la alineatele (2)-(8) din prezentul articol, să primească, de asemenea, ajutor sub formă de finanțare sprijinit de Fondul InvestEU, cu condiția ca: (a) valoarea nominală a finanțării totale acordate fiecărui beneficiar final în cadrul sprijinului din Fondul InvestEU să nu depășească 15 milioane EUR și să fie acordată: (i) microîntreprinderilor; (ii) IMM-urilor care nu au funcționat încă pe nicio piață sau care funcționează de mai puțin de 7 ani de la prima lor vânzare comercială; (iii) IMM-urilor care intră pe o nouă piață de produse sau geografică, în cazul în care investiția inițială pentru intrarea pe o nouă piață de produse sau geografică trebuie să fie mai mare de 50 % din cifra de afaceri medie anuală din ultimii 5 ani; (iv) întreprinderilor inovatoare; (v) IMM-urilor sau întreprinderilor mici cu capitalizare medie ale căror activități principale sunt situate în zone asistate, cu condiția ca finanțarea să nu fie utilizată pentru transferul activităților astfel cum sunt definite la articolul 2 alineatul (61a); sau (b) valoarea nominală a finanțării totale acordate fiecărui beneficiar final în cadrul sprijinului din Fondul InvestEU nu depășește 2 milioane EUR. Articolul 56f Condiții pentru ajutoarele implicate în produse financiare cu o utilizare comercială sprijinite de Fondul InvestEU (1) Finanțarea beneficiarilor finali este asigurată de intermediarii financiari comerciali care sunt selectați în mod deschis, transparent și nediscriminatoriu, pe baza unor criterii obiective. (2) Intermediarul financiar comercial care oferă finanțare beneficiarului final păstrează o expunere minimă la risc de 20 % din fiecare tranzacție de finanțare. (3) Valoarea nominală a finanțării totale acordate fiecărui beneficiar final de către intermediarul financiar comercial nu depășește 7,5 milioane EUR. (*9) Regulamentul (UE) nr. 347/2013 al Parlamentului European și al Consiliului din 17 aprilie 2013 privind liniile directoare pentru infrastructurile energetice transeuropene, de abrogare a Deciziei nr. 1364/2006/CE și de modificare a Regulamentelor (CE) nr. 713/2009, (CE) nr. 714/2009 și (CE) nr. 715/2009 (JO L 115, 25.4.2013, p. 39)." (*9) Regulamentul (UE) nr. 347/2013 al Parlamentului European și al Consiliului din 17 aprilie 2013 privind liniile directoare pentru infrastructurile energetice transeuropene, de abrogare a Deciziei nr. 1364/2006/CE și de modificare a Regulamentelor (CE) nr. 713/2009, (CE) nr. 714/2009 și (CE) nr. 715/2009 (JO L 115, 25.4.2013, p. 39)." (*10) Directiva 2000/60/CE a Parlamentului European și a Consiliului de stabilire a unui cadru de politică comunitară în domeniul apei (JO L […], […], p. […])." (*11) Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului (JO L 315, 3.12.2007, p. 1)." (*12) Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (JO L 315, 14.11.2012, p. 1).”"